**Nr...........................**

 **APROB,**

 **Ministrul Sănătății,**

 **Prof. univ. dr. Alexandru RAFILA**

**Referat de aprobare**

a proiectului de Ordin privind modificarea și completarea Ordinului Ministrului Sănătății nr. 914/2006 *pentru aprobarea normelor privind condiţiile pe care trebuie să le îndeplinească un spital în vederea obţinerii autorizaţiei sanitare de funcţionare* cu modificările și completările ulterioare.

Propunerea de modificare și completare a Ordinului amintit a fost realizată având în vedere prevederile OUG nr. 130/14.11.2024. Se impune revizuirea și clarificarea normelor legale incluse în Ordinul nr. 914/2006, privind pacienții copii în vederea asigurării unor servicii medicale adecvate nevoilor specifice fiecărei etape de dezvoltare. Modificările propuse stabilesc obligativitatea organizării compartimentelor destinate pacienților pediatrici în funcție de vârstă, pentru a asigura un mediu adecvat nevoilor lor specifice, precum și **extinderea îngrijirii pentru pacienții între 18 și 21 de ani** pentru a asigura continuitatea tratamentului medical. În cadrul compartimentelor destinate copiilor școlari (6 - 18 ani) se pot organiza saloane speciale pentru pacienții cu vârste cuprinse între 18 și 21 de ani. Această prevedere vizează acei pacienți care necesită îngrijiri specifice patologiei pediatrice și nu pot fi integrați eficient în secțiile destinate adulților.

În baza motivelor invocate, am elaborat proiectul de Ordin pentru modificarea și completarea Ordinului Ministrului Sănătății nr. 914/2006 *pentru aprobarea normelor privind condiţiile pe care trebuie să le îndeplinească un spital în vederea obţinerii autorizaţiei sanitare de funcţionare* cu modificările și completările ulterioare, publicat în Monitorul Oficial al României Partea I nr. 695 din 15 august 2006, pe care, dacă sunteţi de acord, vă rugăm sa-l aprobati în vederea publicării pe site-ul Ministerului Sănătății la rubrica Transparență decizională.

**Director General,**

**Dr. Amalia ȘERBAN**